《顾渚行寄裴方舟》
唐代·皎然

我有云泉邻渚山，山中茶事颇相关。鶗鴂鸣时芳草死，

山家渐欲收茶子。伯劳飞日芳草滋，山僧又是采茶时。

由来惯采无近远，阴岭长兮阳崖浅。大寒山下叶未生，

小寒山中叶初卷。吴婉携笼上翠微，蒙蒙香刺罥春衣。

迷山乍被落花乱，度水时惊啼鸟飞。家园不远乘露摘，

归时露彩犹滴沥。初看怕出欺玉英，更取煎来胜金液。

昨夜西峰雨色过，朝寻新茗复如何。女宫露涩青芽老，

尧市人稀紫笋多。紫笋青芽谁得识，日暮采之长太息。

清泠真人待子元，贮此芳香思何极。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。